Аднак абяцаныя грошы на падрыхтоўку сьвята так і не знайшліся. Ініцыятыва зносу помніка была абумоўленая зусім не дэмакратычнымі настроямі. Справа ў тым, што няпярэдадні сьвята кіраўнікі Мсьціслаўя зьбіраліся ўпрыгожыць і добраўпарадкаваць горад, а помнік Леніну псаваў яго зьнешні выгляд. Намаганьнямі невядомых, правадыр расейскага пралетарыяту пазбавіўся рукі і носа. Мясцовае чыноўніцтва, відаць, пабаялася, што кіраўнікі краіны, у тым ліку і Аляксандар Лукашэнка, выкажуць сваё незадавальненьне такім відовішчам, але сродкаў на аднаўленьне помніка так і не знайшло. Да гэтага часу ў фонд сьвята не пералічана ні шэляга.